Suomalaishyökkääjä lensi keksitystä polvitaklauksesta suihkuun.

IL-TV:n jääkiekkoasiantuntija Esa " Tiki " Tikkanen epäilee, että tuomarifarssi voi jatkua Tshekkiä vastaan.

Suomen ja Venäjän ottelussa avauserän lopulla tapahtui yksi Tshekin kisojen suurimmista tuomarivirheistä.

Leo Komarov taklasi puhtaasi Venäjän Jevgeni Medvedeviä, joka jäi jäälle tekemään kuolemaa.

Ottelun ruotsalaiset päätuomarit Mikael Nord ja Tobias Björk keskustelivat linjatuomarien Vit Ledederin (Tshekki) ja Andre Schraderin kanssa tilanteesta ja päättivät antaa Komaroville 5+20 minuuttia polvitaklauksesta.

Medvedev palasi heti toisen erän alussa täysin pelikunnossa kaukaloon.

Komarov ei joudu kärsimään erotuomarien virheestä.

- Komarov ei saa pelikieltoa, IIHF:n varapuheenjohtaja ja Suomen Jääkiekkoliiton puheenjohtaja Kalervo Kummola viestitti Iltalehdelle IIHF:n kokouksesta.

Leo Komarov pääsee askiin Suomen puolivälieräottelussa. PASI LIESIMAA

Komarov saa siis pelata torstaina puolivälieräottelussa Tshekkiä vastaan.

Kummola ei halunnut kommentoida ruotsalaistuomarien esitystä tai sitä, saako kaksikko vielä jatkaa töitään näissä MM-kisoissa.

- Ei muita kommentteja, Kummola viestitti.

Leijonat matkustaa tänään Ostravasta Prahaan, jossa joukkueelle on varattu harjoitteluaika O2 Arenalla kello 17.30-18.30 täkäläistä aikaa.